nb en en en fr de da id da sv da da da da da da da da da da da da da da da sv da da da da da da da nb de da en en
Regn, storm, harer og tre gevinster - Svanholm Cricketklub
Mandag d. 6. juli 2020 kl. 17:33 af Henrik Pfaff
På en vejrmæssig ubehagelig weekend lykkedes det os at få afviklet alle tre ansatte kampe med gevinster som resultat.
Førsteholdet spillede i Hvidovre, hvor der blev budt på regn og rusk under det meste af kampen.
Hvidovre forsøgte sig med diverse slag på tværs, men meget organiseret gærdespil bød de ikke på.
Det lykkedes dem dog at skrabe 84/8 sammen i T 20 kampen. Jonas Henriksen 3 gærder for 25.
Vi var 13,2 overe om at passere på den langhårede og våde bane. Åbnerne klarede sagen og endnu har ingen andre været inde at batte i denne sæson.
Hamid Shah 56 på 42 bolde, Jonas Henriksen 24 på 38 bolde.
Andetholdet i regn og rusk
Andetholdet var i Tingberg, hvor Copenhagen holder til. Copenhagen er godt i gang med at opgradere forholdene og havde i løbet af ugen fået to dejlige båse.
Forholdene var regnfulde og der var lovet heldagsregn, så selvom det var en T 50 blev holdene enige om at spille 20 overe hver. Det var også med nød og næppe, at
det lykkedes at afslutte dem og kampen blev til sidst afviklet i regn, der gradvis blev værre og værre.
Vi startede med 119/8. Igen havde holdet en god start (108 for 4 gærder) efter 16 overe, men spillerne evner ikke at forcere uden at smide gærderne væk, så det blev til 119/8.
Musa Mahmood (22) og Hasan Rashid også 22) var bege ude ved 58 efter 11 overe. Saud Munir gav halvlegen lidt pondus med 35.
119 er lige til øllet i en T 20, men banen våd og tung og James Fenwick som sædvanlig som en præcis maskine (3/11 på 4 overe). Zeshan Khan 2/17 og til sidst forsøgte vores nyanskaffelse Carlisle White sig. Ham slog modstanderne op i luften og nåede kun 106/8.
Tredjeholdet i solskin og med et fortryllet liv
Tredjeholdets kamp mod Glostrup II var heldigvis sat til en kl. 14.00 start søndag og henad tretiden kom solen frem og nu begyndte det at ligne cricket. Som det ses på billedet, havde to af vore mest trofaste beboere to harer prøvet at spise noget af græsset forinden.
Harepar på banen eller 'bagen' som man siger...
Glostrup startede ved gærdet og havde en åbner, som havde stor respekt for vores kastere i 30 overes kampen. Han tilbragte 48 bolde med at score 17. Han er ikke blevet hurtigere siden han var hos os. Det var en god ting, for så var der ikke så mange bolde til dem, der slog efter dem
Vores markspil var mindre prangende, men som en skønhedsåbenbaring i forhold til det, Glostrup leverede senere.
Glostrup, der i høj grad bestod af tidligere Taastrup-spillere (og to tidligere svanholmere, der slog vejen om ad Taastrup for nu at ende i Glostrup), havde stort besvær, så længe vi leverede rimelig kastning, De sidste 10 overe bøde på en 60 stykker, så vore naboers total endte på 135/7.
Hvad ingen havde regnet med var, at Muneeb Rehman blev bedste kaster med 3 gærder for 22. Modstanderne blev så stangforvirrede over, at i han midt en regn af udenom pludselig slyngede en flad en ned på skankerne, så to røg med ben for og en grebet ud. Så det var historisk, at han tog 3/22. Dem der (for det meste ) kastede line and lenght fik ikke mange gærder ud af det.
Glostrups kastangreb var specielt. Der var kun en, der kastede med lidt fart, resten meget, meget langsomt. Markspillet var også specielt. Det virkede som om spillerne var tilfredse med bare at stande bolden, når der kom en gribechance.
Touqeer Ahmed levede et fortryllet liv (56 not out) og Wahid Mahmood (44) not out havde også grund til at være taknemmelig. De hævede sammen med omkring 90 som tredje gærde.
Det er et pænt cut, som Touqeer Ahmed udfører mod Glostrup
Tre ”stjerner” fra venstre Wahid Rehman, Muneb Rehman og Touqeer Ahmed
Førsteholdet spiller onsdag T 20 hjemme mod Albertslund og lørdag T 20 hjemme mod Soranerne. Søndag tager de til Herning. Tredjeholdet skal ude møde Frem søndag